Diari Oficial de la Generalitat Valenciana


Sumari del DOGV 4281, del 28-06-2002 (2002/6873)

ACORD de 23 de maig de 2002, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries de Finestrat.
---------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6873


Data del document
:   23-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Finestrat
    * pla d'urbanisme

ACORD de 23 de maig de 2002, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries de Finestrat. [2002/6873]
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
El projecte de modificació puntual núm. 2 de les Normes Subsidiàries de Finestrat es va sotmetre a informació pública durant un mes per mitjà del Decret d'Alcaldia de 25 de juliol de 2001, en virtut de l'autorització atorgada per Acord del ple de l'Ajuntament del dia 12 de juliol de 2001, i es publica l'anunci en el Diari Oficial de la Generalitat Valenciana núm. 4.077, de 3 de setembre de 2001. Durant el pertinent període d'exposició pública no es van presentar al·legacions. Es va aprovar provisionalment per l'Ajuntament ple en la sessió del dia 27 de novembre de 2001.
  
La Comissió Informativa d'Urbanisme d'Alacant, en la sessió del dia 5 de març de 2002, va acordar proposar l'acord de suspendre l'aprovació definitiva de l'expedient en observar que no s'havia publicat l'acord d'exposició pública en cap periòdic dels de major difusió, d'acord amb el que disposa la Llei Reguladora de l'Activitat Urbanística (LRAU) i en el seu Reglament de Planejament de la Comunitat Valenciana (RPCV).
  
L'Ajuntament va procedir a publicar l'Acord en el periòdic Información d'Alacant el dia 5 de març de 2002, i que consta el certificat del secretari de la corporació que durant el mes següent a la publicació no es van presentar al·legacions.
  
Segon
  
La documentació està integrada per memòria justificativa, plans d'informació, d'ordenació i de gestió.
  
Tercer
  
La proposta realitzada per l'Ajuntament consistix en la modificació de les normes subsidiàries vigents per a ampliar el sòl classificat d'urbà qualificat d'equipament i dotacions situat al c/ del Camí dels Reis, que passa dels 6.525 m2 actualment qualificats a un total de 7.603,02 m2 i es detrau la superfície incrementada de sòl urbà destinat a equipament del sector de sòl urbanitzable confrontant. La modificació proposada respon a les exigències de la Conselleria de Cultura i Educació relatives al sòl necessari per a l'ús docent que es destina.
  
El document preveu obtindre els sòls encara no públics per mitjà d'expropiació, no obstant això l'Ajuntament ha presentat certificat acreditatiu que només han sigut ja adquirits per l'Ajuntament (escriptura pública de 4 de març de 2002) i que ja ha pres possessió dels terrenys.
  
S'aprofita el tràmit de la modificació per a reflectir l'ordenació del sòl urbà sobre cartografia actualitzada, i es refon així la modificació amb l'ordenació que es manté vigent.
  
Quart
  
Consten en l'expedient els informes següents:
  
De la Conselleria de Cultura i Educació, Direcció General de Règim Econòmic, de 8 de gener de 2002, en sentit favorable a la modificació proposada.
  
Consideracions tecnicojurídiques
  
Primera
  
El procediment seguit per l'Ajuntament pot considerar-se d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU), ja que s'ha procedit a la publicació de l'acord d'exposició pública en un diari dels de major difusió, i s'esmena amb això el vici observat en la tramitació.
  
Segona
  
La documentació es pot considerar completa, a l'efecte del compliment de l'article 27 de la LRAU.
  
Tercera
  
Les determinacions contingudes en l'expedient es consideren genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU, i no s'observen obstacles per a la seua aprovació definitiva.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual núm. 2 de les Normes Subsidiàries del municipi de Finestrat
  
2. Publicar íntegrament el present acord d'aprovació en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposa els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 23 de maig de 2002.- La secretària de la Comissió Territorial d'Urbanisme: Rosario Berjón Ayuso.